**แบบสรุปโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. ชื่อหน่วยงาน**

กรมส่งเสริมการปกครองท้องถิ่น

**2. ประเภทโครงการ/กิจกรรม**

ด้านการส่งเสริมคุณภาพชีวิต พัฒนาสังคมและจิตใจ

**3. ชื่อโครงการ**

โครงการธารน้ำใจท้องถิ่นไทยเลี้ยงอาหารกลางวันแก่ผู้ต้องขัง เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก

**4. หลักการและเหตุผล**

กรมส่งเสริมการปกครองท้องถิ่นได้เห็นถึงความสำคัญของคุณภาพชีวิตด้านความเป็นอยู่ของผู้ต้องขัง และเพื่อสนองพระบรมราโชบายของพระบาทสมเด็จพระปรเมนทรรามาธิบดีศรีสินทรมหาวชิราลงกรณ   
พระวชิรเกล้าเจ้าอยู่หัว ในการรวมพลังจิตอาสา แสดงน้ำใจ และสร้างกำลังใจให้แก่ผู้ต้องขัง เนื่องในโอกาส  
มหามงคลพระราชพิธีบรมราชาภิเษก กรมส่งเสริมการปกครองท้องถิ่นจึงเห็นว่า เพื่อให้ผู้ต้องขังได้ระลึกถึง  
ความห่วงใยของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว   
และเป็นกำลังใจในการอยู่ร่วมกันในสังคมหลังจากออกจากเรือนจำหรือทัณฑสถาน และเป็นพลังในการช่วยเหลือสังคมต่อไป จึงเห็นควรจัดทำโครงการนี้ขึ้น

**5. วัตถุประสงค์/เป้าหมายของโครงการ**

5.1 เพื่อเป็นการเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสมหามงคลพระราชพิธีบรมราชาภิเษก

5.2 เพื่อให้ผู้เข้าร่วมโครงการได้สำนึกในพระมหากรุณาธิคุณของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว และมีความจงรักภักดีต่อสถาบันพระมหากษัตริย์

5.3 เพื่อส่งเสริมความเท่าเทียม การเข้าถึงโอกาสที่จะได้รับการสงเคราะห์ด้านคุณภาพชีวิต รวมทั้งความสุขทางจิตใจให้แก่ผู้ต้องขัง เช่น จัดให้มีกิจกรรมสันทนาการ เป็นต้น

/**6. ระยะเวลา**...

- 2 –

**6. ระยะเวลาดำเนินโครงการ/กิจกรรม** มิ.ย. 2562 – ธ.ค. 2562 **\*ครั้งแรกภายในเดือน ก.ค. 62**

|  |  |  |  |  |  |  |  |
| --- | --- | --- | --- | --- | --- | --- | --- |
| **การดำเนินโครงการ** | **มิ.ย. 62** | **ก.ค. 62** | **ส.ค. 62** | **ก.ย. 62** | **ต.ค. 62** | **พ.ย. 62** | **ธ.ค. 62** |
| 1. แต่งตั้งคณะทำงาน |  |  |  |  |  |  |  |
| 2. ประชุมเพื่อวางแผนการจัด เตรียมงาน |  |  |  |  |  |  |  |
| 3. ประชาสัมพันธ์ ทำหนังสือ แจ้งเวียนถึงหน่วยงานภาครัฐ ภาคเอกชน มูลนิธิ สมาคม ชมรม บริษัท ห้างร้าน หรือผู้มีจิตศรัทธา จิตอาสา เข้าร่วมโครงการ |  |  |  |  |  |  |  |
| 4. เปิดให้ลงทะเบียนผู้เข้าร่วมบริจาค |  |  |  |  |  |  |  |
| 5. ดำเนินการตามพิธีการ โดยการจัดเลี้ยงอาหาร มอบสิ่งของเครื่องใช้แก่ผู้ต้องขัง  5.1 **ดำเนินโครงการ ครั้งที่ 1**  5.2 ดำเนินโครงการ ครั้งถัดๆไป (ตามความเหมาะสม) |  |  |  |  |  |  |  |
|  |  |  |  |  |  |  |
| 6. สรุปผล และรายงานผล การดำเนินการตามแบบ ต่อผู้ว่าฯ และกรมส่งเสริมการปกครองท้องถิ่น และดำเนินการโครงการ |  |  |  |  |  |  |  |

**หมายเหตุ** 1. ให้รายงานผลความคืบหน้าการดำเนินการ*ทุกวันที่ 15 และ 30 ของทุกเดือน*

2. ระยะเวลาดำเนินการสามารถปรับเปลี่ยนได้ตามความเหมาะสม

**7. แนวทางการดำเนินการ**

1. ให้ผู้ว่าราชการจังหวัดแต่งตั้งคณะทำงาน ดำเนินการตามโครงการฯ โดยให้ผู้ว่าราชการจังหวัดหรือรองผู้ว่าราชการจังหวัดที่ผู้ว่าราชการจังหวัดมอบหมาย เป็นประธานคณะทำงาน ผู้บัญชาการเรือนจำหรือผู้ได้รับมอบหมาย เป็นรองประธานคณะทำงาน และมีผู้แทนจากทั้งภาครัฐ เอกชน มูลนิธิ ประชาชนจิตอาสา เข้าร่วมเป็นคณะทำงาน ทั้งนี้ ให้ท้องถิ่นจังหวัด เป็นกรรมการและเลขานุการ รวมทั้งสิ้น จำนวนไม่น้อยกว่า 12 คน

/3. ประชาสัมพันธ์...

- 3 –

2. ให้คณะทำงานจัดประชุมเพื่อวางแผนการจัดเตรียมงาน กำหนดกลุ่มเป้าหมายของโครงการฯ หลักเกณฑ์การจัดเลี้ยงอาหาร (ขึ้นอยู่กับดุลยพินิจของคณะทำงาน) จำนวนครั้งที่จัดเลี้ยง[[1]](#footnote-1) (ตามที่เหมาะสม)  
วัน เวลา สถานที่ และประสานเรือนจำหรือทัณฑสถาน เพื่อจัดเตรียมสถานที่ โดยจัดให้มีพระบรมฉายาลักษณ์ของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เพื่อให้สมพระเกียรติในการให้ผู้ต้องขังได้กล่าวปฏิญาณถึงพระมหากรุณาธิคุณของพระบาทสมเด็จพระปรเมนทรรามาธิบดี  
ศรีสินทรมหาวชิราลงกรณ พระวชิรเกล้าเจ้าอยู่หัว

3. ประชาสัมพันธ์ ทำหนังสือแจ้งเวียนถึงหน่วยงานภาครัฐ ภาคเอกชน มูลนิธิ สมาคม ชมรม บริษัท   
ห้างร้าน หรือผู้มีจิตศรัทธา จิตอาสา เข้าร่วมโครงการ โดยร่วมรับบริจาคสิ่งของเครื่องใช้ที่จำเป็นในการดำรงชีพ   
ยาสามัญประจำบ้าน ณ สำนักงานท้องถิ่นจังหวัด และร่วมสมทบจัดหาเลี้ยงอาหารกลางวัน ปริมาณตามที่สมควร ตามวัน เวลาที่กำหนด ทั้งนี้ ให้จัดทำทะเบียนผู้สมทบ เพื่อทำหนังสือขอบคุณหลังจบโครงการฯ

กรณีคณะทำงานจัดให้มีการสมทบเป็นเงินเพื่อดำเนินการจัดเลี้ยงอาหาร ให้คณะทำงานพิจารณาแต่งตั้งเจ้าหน้าที่หรือบุคคลอย่างน้อย 3 คน เป็นผู้ลงนาม ในกรณีรับฝากเงิน เบิกถอนเงิน โดยพิจารณาเปิดบัญชีธนาคารรัฐ ชื่อบัญชี “ธารน้ำใจท้องถิ่นไทยเลี้ยงอาหารกลางวันแก่ผู้ต้องขังฯ จังหวัด............” ทั้งนี้ หลังจากเสร็จสิ้นโครงการให้รายงานผลการใช้จ่ายเงินให้แก่คณะทำงานทราบ และประชาสัมพันธ์โดยทั่วกัน

4. ให้สำนักงานส่งเสริมการปกครองท้องถิ่นจังหวัดในฐานะเลขานุการคณะทำงาน แจ้งองค์กรปกครองส่วนท้องถิ่น ประสานมูลนิธิ สมาคม ชมรม บริษัท ห้างร้าน หรือผู้มีจิตศรัทธา จิตอาสา ร่วมกันแสดงพลังจิตอาสาอำนวยความสะดวกแก่ผู้ต้องขัง เช่น แจก/เลี้ยงอาหาร แจกของใช้จำเป็นให้แก่ผู้ต้องขัง

5. ให้สำนักงานส่งเสริมการปกครองท้องถิ่นจังหวัดรายงานผลการดำเนินการตามแบบ ต่อผู้ว่าราชการจังหวัด และกรมส่งเสริมการปกครองท้องถิ่น

**8. งบประมาณ**

ไม่ใช้งบประมาณของทางราชการในการดำเนินการ เนื่องจากเป็นการรวมพลังจิตอาสาแสดงความเอื้ออาทร

**9. พื้นที่ดำเนินการโครงการ/กิจกรรม**

เรือนจำกลาง เรือนจำจังหวัด หรือทัณฑสถาน อย่างน้อย จังหวัดละ 1 แห่ง ทั่วประเทศ

**10. ประโยชน์ที่คาดว่าจะได้รับ**

1.ผู้เข้าร่วมโครงการฯเกิดจิตสำนึก พลังจิตอาสาธารน้ำใจ ในการบำเพ็ญสาธารณประโยชน์แก่สังคมส่วนรวม เนื่องในโอกาสมหามงคลพระราชพิธีบรมราชาภิเษก

2. ผู้เข้าร่วมโครงการฯ ร่วมกันแสดงพลังจิตอาสา และถวายความจงรักภักดีต่อสถาบันพระมหากษัตริย์

/3. ผู้เข้าร่วมโครงการฯ...

- 4 –

3. ผู้เข้าร่วมโครงการฯ เกิดความเอื้ออาทรต่อกันในสังคม ส่งเสริมความเท่าเทียมกันทางสังคม เพื่อให้ผู้ต้องขังมีกำลังใจในการอยู่ร่วมกันในสังคมหลังจากออกจากเรือนจำหรือทัณฑสถาน และเป็นพลังในการช่วยเหลือสังคมต่อไป

**11. ชื่อผู้ประสานงานโครงการ**

1. นายพงษ์ศักดิ์ กวีนันทชัย ตำแหน่ง ผู้อำนวยการส่วนการจัดสรรเงินอุดหนุนและพัฒนาระบบงบประมาณ (สจง.) โทร. 089-901-1053

2. นายธีรเณศ แสงแป้น นักส่งเสริมการปกครองท้องถิ่นชำนาญการ โทร. 062-039-4528

3. นางสาวธิศวรรณ กรรณรงค์ นักวิเคราะห์นโยบายและแผนปฏิบัติการ โทร. 089-925-2601

**(ร่าง) กำหนดการ**

**เอกสาร 2**

**โครงการธารน้ำใจท้องถิ่นไทยเลี้ยงอาหารกลางวันแก่ผู้ต้องขัง เฉลิมพระเกียรติ**

**เนื่องในโอกาสมหามงคลพระราชพิธีบรมราชาภิเษก**

วันที่ ..............................................

จังหวัด ............................................................

เวลา 09.30 น. - ผู้เข้าร่วมโครงการพร้อมกัน ณ บริเวณลานจัดกิจกรรม

เวลา 10.00 น. - ประธานเปิดกรวยกระทงดอกไม้ธูปเทียนแพหน้าพระบรมฉายาลักษณ์พระบาทสมเด็จพระปรเมนทรรามาธิบดี  
ศรีสินทรมหาวชิราลงกรณ พระวชิรเกล้าเจ้าอยู่หัว

- ประธานในพิธีกล่าวเปิดงาน

เวลา 10.15 น. - ผู้เข้าร่วมโครงการร่วมกล่าวปฏิญาณต่อพระมหากรุณาธิคุณ ณ บริเวณหน้าพระบรมฉายาลักษณ์

เวลา 10.30 น. - มอบสิ่งของเครื่องใช้ที่จำเป็นในการดำรงชีพ ยาสามัญประจำบ้านที่ได้รับบริจาคจากผู้มีจิตศรัทธาและหน่วยงานภายนอก ให้แก่ผู้ต้องขัง

เวลา 11.30 น. - ส่วนราชการ องค์กรปกครองส่วนท้องถิ่น มูลนิธิ สมาคม ชมรม บริษัท ห้างร้าน และจิตอาสา ร่วมกันเลี้ยงอาหารผู้ต้องขัง

เวลา 12.00 - 13.00 น. - รับประทานอาหารกลางวัน

- กิจกรรมสันทนาการ (ตามความเหมาะสม)

**หมายเหตุ** **1. การแต่งกาย** ผู้เข้าร่วมโครงการ แต่งกายสุภาพ (เสื้อเหลือง)

**2. การจัดเตรียมสถานที่** ให้ประสานเรือนจำกลางจังหวัดหรือทัณฑสถานเพื่อดำเนินการ

จัดเตรียมสถานที่ให้เพียงพอกับจำนวนผู้ต้องขังที่เข้าร่วมโครงการ และจัดให้มี พระบรมฉายาลักษณ์ของพระบาทสมเด็จพระปรเมนทรรามาธิบดีศรีสินทร  
 มหาวชิราลงกรณ พระวชิรเกล้าเจ้าอยู่หัว

**3. ผู้ต้องขังที่เข้าร่วมโครงการ** ให้ผู้รับผิดชอบโครงการพิจารณากำหนดจำนวนและรายชื่อผู้ต้องขังที่เข้าร่วมโครงการตามความเหมาะสม

4. กำหนดการสามารถปรับเปลี่ยนได้ตามความเหมาะสม

**- ร่าง -**

**คำกล่าวปฏิญาณต่อพระมหากรุณาธิคุณของพระบาทสมเด็จพระวชิรเกล้าเจ้าอยู่หัว**

**เนื่องในโอกาสมหามงคลพระราชพิธีบรมราชาภิเษก**วันที่ ....................................................

ณ เรือนจำกลางจังหวัดหรือทัณฑสถาน........................

ข้าพระพุทธเจ้า........................(ผู้ที่ได้รับเชิญเป็นประธาน)..................... พร้อมด้วยข้าราชการ บุคลากรในสังกัดกรมส่งเสริมการปกครองท้องถิ่น มูลนิธิ สมาคม ชมรม ห้างร้าน จิตอาสา และพสกนิกรชาวไทยทุกหมู่เหล่า ที่มาชุมนุมพร้อมเพียงกัน ณ ที่นี้ ล้วนมีความปลาบปลื้มปิติโสมนัสเป็นล้นพ้นในโอกาสมหามงคล  
พระราชพิธีบรมราชาภิเษกและเฉลิมพระชนมพรรษา 67 พรรษาปวงข้าพระพุทธเจ้าทั้งหลาย ต่างชื่นชม  
ในพระบุญญาบารมีและสำนึกในพระมหากรุณาธิคุณปกเกล้าปกกระหม่อม ที่ทรงมีต่อปวงพสกนิกรตลอดระยะเวลาที่ผ่านมาที่ใต้ฝ่าละอองธุลีพระบาท ได้อุทิศพระวรกาย พระปัญญา และพระราชทรัพย์ ปฏิบัติบำเพ็ญพระราชกรณียกิจนานัปการ เพื่ออำนวยประโยชน์แก่อาณาประชาราษฎร์ โดยได้พระราชทานความช่วยเหลือพสกนิกรผู้ยากไร้ ให้สามารถพึ่งพาตนเองในด้านต่าง ๆ ได้อย่างมั่นคงยั่งยืน และทรงปฏิบัติบำเพ็ญพระราชกรณียกิจน้อยใหญ่ ด้วยพระราชหฤทัยที่เปี่ยมด้วยพระเมตตาเป็นที่ประจักษ์ประทับอยู่ในใจของพสกนิกร และก่อให้เกิดความสงบร่มเย็นตลอดจนความเจริญก้าวหน้าแก่ประเทศชาติและประชาชนตลอดมา

ในโอกาสอันเป็นมิ่งมหามงคลพระราชพิธีบรมราชาภิเษกและเฉลิมพระชนมพรรษา 67 พรรษา ข้าพระพุทธเจ้าขอพระราชทานพระบรมราชานุญาต นำพสกนิกรทั้งหลาย ที่อยู่ในบริเวณมณฑลสถานแห่งนี้ ถวายสัตย์ปฏิญาณเบื้องหน้าพระบรมฉายาลักษณ์ ดังต่อไปนี้

“ข้าพระพุทธเจ้า (ออกชื่อแต่ละคนพร้อมกัน) / จะซื่อตรงจงรักภักดี / ต่อพระบาทสมเด็จ  
/ พระวชิรเกล้าเจ้าอยู่หัว / และพระบรมวงศานุวงศ์ทุกพระองค์ / จนกว่าชีวิตจะหาไม่

ข้าพระพุทธเจ้า / จะปฏิบัติตามหน้าที่พลเมือง / เคารพกฎหมาย / รักษาทรัพยากรธรรมชาติ / และสิ่งแวดล้อม / และใช้ประโยชน์เพื่อการพัฒนาประเทศ / อย่างสมดุลและยั่งยืน / ทั้งจะร่วมกันส่งเสริมและสนับสนุนให้มีรัฐบาล / ที่ปกครองประเทศด้วยความเป็นประชาธิปไตย / ด้วยหลักนิติธรรมและธรรมาภิบาล / เพื่อประโยชน์สุขแห่งประชาชนชาวไทย

ข้าพระพุทธเจ้า / จะเป็นคนดี / มีคุณธรรม / ร่วมกันนำพาประเทศชาติ / ไปสู่อนาคตที่ยั่งยืน / สงบสุข สันติ / จะรู้รักสามัคคี / เพื่อชาติ / ศาสน์ / กษัตริย์ / และประชาชนตลอดไป

ข้าพระพุทธเจ้า / ขอปวารณาตัวว่า / จะพัฒนาตนเอง / เพิ่มการเรียนรู้ตลอดชีวิต / เพื่อเป็นพลังในการดำเนินชีวิต / และเป็นพลังที่ยั่งยืน / ในการพัฒนาประเทศต่อไป

ข้าพระพุทธเจ้า / ขอถวายสัจวาจา (สัด – จะ – วา – จา) / ว่าจะประพฤติปฏิบัติตน / ตามรอยพระยุคลบาท / และศาสตร์ของพระราชาผู้ทรงธรรม / น้อมนำ พระราชดำรัส / ดำเนินตามพระบรมราโชบาย / และเชิญพระราชคุณธรรมจรรยา / มาเป็นแนวทางการดำรงชีวิต / ตามหลักปรัชญาของเศรษฐกิจพอเพียง /   
และจิตอาสา / ด้วยความเพียรอันบริสุทธิ์ / เพื่อสืบสานพระบรมราชปณิธาน / เพื่อความสุขความเจริญ /   
ของปวงข้าพระพุทธเจ้า / เพื่อความมั่นคง มั่นคั่ง ยั่งยืน / ของราชอาณาจักรไทยสืบไป

จบคำปฏิญาณ

(ผู้นำกล่าว) ด้วยเกล้าด้วยกระหม่อม ขอเดชะ

ร้องเพลงสรรเสริญพระบารมี พร้อมกัน

………………………………….

1. สามารถปรับเปลี่ยน หมุนเวียนสถานที่ดำเนินโครงการในแต่ละครั้งได้ โดยพิจารณาจากเรือนจำกลาง เรือนจำจังหวัด หรือทัณฑสถานในเขตจังหวัด [↑](#footnote-ref-1)